ประกาศคณะกรรมการประมงประจำจังหวัดประจวบคีรีขันธ์ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงจระเข้ พ.ศ. 2561
ประกาศคณะกรรมการประมงประจำจังหวัดประจวบคีรีขันธ์
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงจระเข้
พ.ศ. ๒๕๖๑
 

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงจระเข้ เป็นกิจการการเพาะเลี้ยงสัตว์น้ำควบคุม
และความใน มาตรา ๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำ
ควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) ประกอบมาตรา ๗๗ แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดประจวบคีรีขันธ์ออกประกาศไว้
ดังต่อไปนี้

ข้อ
๑ ให้เขตท้องที่อำเภอหัวหิน อำเภอสามร้อยยอด
อำเภอกุยบุรี อำเภอทับสะแกและอำเภอบางสะพานน้อย จังหวัดประจวบคีรีขันธ์
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม (จระเข้)

ข้อ
๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๖ พฤศจิกายน พ.ศ. ๒๕๖๑
พัลลภ สิงหเสนี
ผู้ว่าราชการจังหวัดประจวบคีรีขันธ์
ประธานกรรมการประมงประจำจังหวัดประจวบคีรีขันธ์







วิวรรธน์/จัดทำ
๒๘ มกราคม ๒๕๖๒


[๑] ราชกิจจานุเบกษา
เล่ม ๑๓๕/ตอนพิเศษ ๓๐๓ ง/หน้า ๑๒/๒๙ พฤศจิกายน ๒๕๖๑